wickkiey/tamil-wikipedia-chunked huggingface dataset:
# அழகியல் உளவியல்

## ஆய்வுகள்

சோதனை உளவியலார்கள் (Experimental Psychologists) அழகைப் பற்றிச் செய்துள்ள சோதனைகள், தனி நிறங்களைத் தேர்தல், நிறங்களைச் சேர்த்தல் போன்றவற்றைப் பற்றியனவாகும். நிறங்கள் தேர்ந்தெடுப்புப் பற்றிய சோதனைகளிலிருந்து, தேர்கின்ற உளவகை நான்கு என்பது தெரியவருகிறது. (1) அறிவுவகை : எந்த நிறம் பொருந்தும் என்று ஆராய்தல், (2) உடலியல்வகை : நிறங்களைக் கண்டு மகிழ்தல், சோர்தல் போன்ற நிலைமை அடைதல், (3) சேர்க்கை வகை : இன்ப நிகழ்ச்சியுடனோ, துன்ப நிகழ்ச்சியுடனோ நிறங்களைத் தொடர்புறுத்தல், (4) ஐக்கியவகை : நிறங்களை மனித குணங்களுடன் தொடர்புறுத்தல். இந்தச் சோதனை முடிவுகளை ஓவியத்தையும்,, இசையையும் கொண்டு செய்யும் சோதனைகள் வலியுறுத்துகின்றன.  
அமெரிக்க உளவியலார் கார்ல் சீஷோர் என்பவர் இசையைப் பயில்வதற்கும், நுகர்வதற்கும் வேண்டிய அடிப்படையான புலன் ஆற்றல்களை அளந்து அறிவதற்கானச் சோதனைகளை வகுத்துள்ளார். ஆயினும் கலை ஆக்கத்துக்கும், அனுபவத்துக்கும் புலன் ஆற்றல்களைவிட, உருவக் காட்சி ஆற்றலே மிகவும் இன்றியமையாதது என்று, இப்பொழுது அறியப்பட் டிருக்கிறது. இன்னிசையை உணர்வதற்குச் சுருதிக்கும், சுரத்திற்குமுள்ள வேறுபாட்டை அறியும் ஆற்றலைவிட, இவை அனைத்தும் ஒன்றுபட்டு, ஓர் இசைவடிவை உண்டாக்குகின்றன, என்று காணும் ஆற்றலே தேவையாகும். இதுதான் அழகியல் உளவியலுக்கு, கெசுட்டால்டு(Gestalt) உளவியல் செய்துள்ள சேவையாகும்.  
ஆண்கள் நீலம், ஊதா, கருஞ்சிவப்பு, சிவப்பு, மஞ்சள், பச்சை என்ற வரிசையிலும், பெண்கள் நீலம், ஊதா, பச்சை, மஞ்சள், சிவப்பு, கருஞ்சிவப்பு என்ற வரிசையிலும் நிறங்களை விரும்புவதாகச் சோதனை வாயிலாக அறிகிறோம். சிறு குழந்தைகள் மஞ்சளையும், சிவப்பையும் விரும்புகின் றனர். பொதுவாக அனைவரும் எந்த நிறமாயினும் அது மிகுந்து தோன்றுவதையே விரும்புகின்றனர். அழகு அனுபவம் பற்றிய சோதனைகள் மக்களிடையே வேறுபாடுகள் உண்டு என்று காட்டுகின்றன. இவ்வேறுபாடுகள் இயற்கையான புலன் வேறுபாடுகள், காட்சி வேறுபாடுகள் ஆகியவற்றின் விளைவுகளாகும்.
# உருளி

**உருளி** *(roller)* என்பது உழவுக்குப் பிறகோ விட்டில் பரம்படித்த பிறகோ நிலத்தைச் சமன்படுத்தவும் பெரிய மண்கட்டிகளை உடைக்கவும் வயலில் பயன்படும் வேளாண் எந்திரமாகும். இவை வழக்கமாக இழுபொறியால் இயக்கப்படுகின்றன. எந்திரமய மாக்கத்துக்கு முன்பு இவை குதிரைகளாலோ காளைகளாலோ இழுக்கப்பட்டன. வேளாண்பணிகளைத் தவிர, இவை துடுப்பாட்டக் களத்தைப் பண்படுத்தவும் வீட்டு முற்றங்களைச் சீராக்கவும் பயன்படுகின்றன.
# இந்தியாவின் நிலவியல் அமைப்பு

கோட்பாட்டின் படி, பூமியின் மேலோட்டத்தில் தட்டுகள் ]]
**இந்தியாவின் நிலவியல்** வேறுபட்டது. இந்தியாவின் வெவ்வேறு பகுதிகளில் வெவ்வேறு புவியியல் காலங்களைச் சேர்ந்த பாறைகள் உள்ளன. அவை ஈயோர்ச்சியன் சகாப்தம் வரை உள்ளன. சில பாறைகள் மிகவும் சிதைக்கப்பட்டு வளருருமாற்றங்களுக்கு ஆட்பட்டுள்ளன. பிற படிவுகளில் அண்மையில் படிவ்வு செய்யப்பட்ட அலுவியம் எனப்படும் வண்டல் மண்ணும் அடங்கும். இது இன்னும் மீளாய்வுக்கு உட்படுத்தப்படவில்லை. இந்திய துணைக் கண்டத்தில் பெரும் அளவில் கனிம மூலங்கள் காணப்படுகின்றன. இந்தியாவின் புதைபடிவப் பதிவு கூட ஆர்வமூட்டுவதாக உள்ளது. இதில் சுண்ணாம்புப்பாறை அடுக்கு, முதுகெலும்பிலிகள், முதுகெலும்பிகள் மற்றும் தாவர புதைபடிவங்கள் ஆகியவை உள்ளடங்கியுள்ளன. இந்தியாவின் புவியியல் நிலப்பரப்பை தக்கானச் சரிவுகள் கோண்ட்வானா மற்றும் விந்திய மலைத்தொடர் பகுதிகள் என வகைப்படுத்தலாம்.  
குஜராத், கர்நாடகா, மத்தியப் பிரதேசம் மற்றும் ஆந்திராவின் ஒரு பகுதியான மகாராஷ்டிரா முழுவதையும் தக்காணச் சரிவுகள் ஓரளவு உள்ளடக்கியது. கோண்ட்வானாவின் மற்ற பகுதிகளிலிருந்து, பிரிந்த பின் வடக்கு நோக்கி பயணித்தபோது, இந்திய தட்டு புவியியல் ஹாட்ஸ்பாட் எனப்படும் எரிமலை வளையம், ரீயூனியன் எரிமலை வளையம் ஆகியவற்றின் வழியாகச் செல்கிறது. இது இந்திய நிலைக் கண்டப்பகுதிக்கு அடியில் விரிவாக உருகுவதற்கு காரணமாக அமைந்தது. ஒரு பெரிய எரிமலை வெடிப்பினால் உருவான பசால்ட் வெள்ள நிகழ்வில் நிலைக் கண்டப்பகுதியின் மேற்பரப்பு உருகி தக்கானச் சரிவுகளை உருவாக்கியது. ரீயூனியன் எரிமலை வளையம் மடகாசுக<nowiki/>ரையும் இந்தியாவைம் பிரிக்கக் காரணமாக அமைந்தது என்றும் கருதப்படுகிறது.  
ஆகியவை மத்தியப் பிரதேசம், சத்தீஸ்கர், ஒடிசா, பீகார், ஜார்க்கண்ட், மேற்கு வங்கம், ஆந்திரா, மகாராஷ்டிரா, ஜம்மு-காஷ்மீர், பஞ்சாப், இமாச்சலப் பிரதேசம், ராஜஸ்தான் மற்றும் உத்தரகண்ட் ஆகியவை கோண்ட்வானா, விந்திய மலைத்தொடர் பகுதிகளுக்குள் அடங்கும். கோண்ட்வானா வண்டல்கள் பெரிமியன் எனப்படும் கடைத்தொல்லுயிர் ஊழி, நிலக்கரி ஊழி நேரத்தில் படிவு செய்யப்பட்ட ஆற்றுச் செயல் விளைவுப் பாறைகளின் தனித்துவமான வரிசையை உருவாக்குகின்றன. கிழக்கு இந்தியாவின் தாமோதர் மற்றும் சோன் நதி பள்ளத்தாக்குகள் மற்றும் ராஜ்மஹால் மலைகள் கோண்ட்வானா பாறைகளின் பதிவுகளைக் கொண்டுள்ளன.  
இந்திய அரசின் இந்தியப் புவியியல் ஆய்வு மையம் இந்தியாவில் தேசிய புவியியல் நினைவுச்சின்னங்களின் பட்டியலை வெளியிட்டுள்ளது. அதில் ராஜ்மஹல் மலைகள் இடம்பெற்றுள்ளன.
# இந்தியாவின் நிலவியல் அமைப்பு

## தட்டுப் புவிப்பொறைக் கட்டமைப்பு

இந்திய நிலைக் கண்டப்பகுதி ஒரு காலத்தில் பாஞ்சியா எனப்படும் மகா கண்டத்தின் ஒரு பகுதியாக இருந்தது. அந்த நேரத்தில், இப்போது இந்தியாவின் தென்மேற்கு கடற்கரை மடகாஸ்கர் மற்றும் தென்னாப்பிரிக்காவுடன் இணைக்கப்பட்டிருந்தது. இப்போது அதன் கிழக்கு கடற்கரை ஆஸ்திரேலியாவுடன் இணைக்கப்பட்டுள்ளது. ஜுராசிக் காலகட்டத்தில் அதாவது சுமார் 160 மா ஆண்டு ( ஐசிஎஸ் 2004), காலத்தில் பிளவுபடுதல் எனும் நிகழ்வு, நிலப்பகுதிகள் இரண்டு மகா கண்டங்களாகப் அதாவது கோண்ட்வானா (தெற்கே) மற்றும் லாராசியா (வடக்கே) எனப் பிரியக் காரணமாக அமைந்தது, . சுமார் 125 மில்லியன் ஆண்டுகளுக்கு முன்பு (ஐ.சி.எஸ் 2004), மகா கண்டம் ஆரம்பகால கிரீத்தேசியக் காலத்தில் பிளவுபடத் தொடங்கும் வரை, இந்திய நிலைக் கண்டப்பகுதி கோண்ட்வானாவுடன் இணைந்திருந்தது. இந்தியத் தட்டு பின்னர் யூரேசிய தட்டு நோக்கி, வடக்கு நோக்கி நகர்ந்தது, இது எதேனும் ஒரு தட்டில் அறியப்பட்ட வேகமாக இயக்கம் காரணமாக இருக்கலாம். சுமார் 90 மில்லியன் ஆண்டுகளுக்கு முன்பு (ஐ.சி.எஸ் 2004) இந்திய தட்டு மடகாஸ்கரில் இருந்து பிரிந்தது என்று பொதுவாக நம்பப்படுகிறது. இருப்பினும் சில உயிர் புவியியல் மற்றும் புவியியல் சான்றுகள் மடகாஸ்கருக்கும் ஆப்பிரிக்காவிற்கும் இடையிலான தொடர்பபானது இந்திய தட்டு யூரேசிய தட்டுடன் மோதிய நேரத்தில் தக்கவைத்துக் கொள்ளப்பட்டதாகக் கூறுகிறது. 50 மில்லியன் ஆண்டுகளுக்கு முன்பு (ஐசிஎஸ் 2004). இன்றும் தொடரும் இந்த மலையுருவாக்கச் செயல்முறை,டெதிஸ் பெருங்கடல் மூடலுடன் தொடர்புடையதாகும். அதாவது ஐரோப்பாவில் ஆல்ப்ஸ் மலைத் தொடரையும், மேற்கு ஆசியாவில் காக்கேசிய வரம்பையும் உருவாக்கிய இந்த டெதிஸ் பெருங்கடலின் மூடலானது, இமய மலைத்தொடர் மற்றும் தெற்காசியாவில் திபெத்திய பீடபூமியை உருவாக்கியது. தற்போதைய ஓரோஜெனிக் நிகழ்வு ஆசிய கண்டத்தின் சில பகுதிகள் மேற்கு மற்றும் கிழக்கு நோக்கி ஓரோஜனின் இருபுறமும் சிதைக்க காரணமாகின்றன. இந்த மோதலுடன் ஒரே நேரத்தில், இந்தியன் தட்டு அருகிலுள்ள ஆஸ்திரேலிய தட்டுக்குச் சென்று இணைந்து, இந்திய-ஆஸ்திரேலியப் புவித்தட்டு என்ற புதிய பெரிய தட்டை உருவாக்கியது.
# இந்தியாவின் நிலவியல் அமைப்பு

## தட்டுப் புவிப்பொறைக் கட்டமைப்பு

### புவிமேலோட்டுப் பரிணாமம்

காரணமாக, இந்தியத் தட்டு மடகாஸ்கரில் இருந்து பிரிந்து யூரேசிய தட்டுடன் மோதியது, இதன் விளைவாக இமயமலை உருவானது. ]]
புவிமேலோட்டுப் பரிணாம வளர்ச்சியின் ஆரம்ப கட்டம் ஆர்க்கியன் சகாப்தத்தில் (2.5 பில்லியன் ஆண்டுகளுக்கு முன்னர்) பூமியின் மேற்பரப்பின் மேல் மேலோட்டை குளிர்வித்தல் மற்றும் திடப்படுத்துவதன் மூலம் குறிக்கப்பட்டது. இது குறிப்பாக தீபகற்பத்தில் கினீஸ்கள் மற்றும் கிரானைட்டுகளின் வெளிப்பாட்டால் குறிக்கப்படுகிறது. இவை இந்திய நிலைக்கண்டப்பகுதியின் மையத்தை உருவாக்குகின்றன. ஆரவல்லி மலைத்தொடர் என்பது ஆரவாலி-டெல்லி மலைப்பிறப்புப் பட்டை என்று அழைக்கப்படும் ஆரம்பகால புரோட்டரோசோயிக் ஓரோஜனின் எச்சமாகும். இது இந்திய நிலைக் கண்டப்பகுதியை உருவாக்கும் இரண்டு பழைய பிரிவுகளில் இணைந்தது. இது சுமார் வரை நீண்டுள்ளது அதன் வடக்கு முனையிலிருந்து தனிமைப்படுத்தப்பட்ட மலைகள் மற்றும் பாறை முகடுகள் வரை ஹரியானாவுக்குள் சென்று டெல்லிக்கு அருகில் முடிகிறது.
# மாநில மத்திய நூலகம், கேரளா

**மாநில மத்திய நூலகம் (State Central Library)** இந்தியாவில் கேரளா மாநிலத்தின் தலைநகரான திருவனந்தபுரம் நகரின் மையத்தில் அமைந்துள்ள ஒரு நூலகம் ஆகும். இந்த நூலகம் கேரள திருவனந்தபுர பொது நூலகம் என்றும் அழைக்கப்படுகிறது. இந்நூலகம் இந்தியாவின் முதல் பொது நூலகமாகும் .
# மாநில மத்திய நூலகம், கேரளா

## வரலாறு

மாநில மத்திய நூலகம் கி.பி 1829 ஆம் ஆண்டில் திருவிதாங்கூர் மன்னரான சுவாதித் திருநாளின் காலத்தில் நிறுவப்பட்டது. நூலகத்தினை ஆரம்பிக்கும் பொறுப்பும், அதனை ஒழுங்காக அமைக்கும் பொறுப்பும் கலோனல் எட்வர்ட் கடோகன் என்பவரிடம் ஒப்படைக்கப்பட்டது. அப்போது அவர் பிரித்தானிய குடியிருப்பாளராக இருந்தார். அவர், பிரித்தானிய அருங்காட்சியகத்தின் நிறுவனரான சர் ஹான்ஸ் ஸ்லோனேவின் மகன் ஆவார். திருவனந்தபுரம் பொது நூலகக் குழுவின் முதல் தலைவராக கலோனல் எட்வர்ட் கடோகன் இருந்தார். இந்தக் குழுவானது நூலகத்தின் விவகாரங்களை நிர்வகித்து வந்தது. அந்த நேரத்தில், மகாராஜாவின் தர்பாரில் கலந்து கொள்ள அழைக்கப்பட்ட, ஒரு சலுகை பெற்ற வகுப்பினருக்கு மட்டுமே இந்த நூலகத்திற்கு செல்ல அனுமதி வழங்கப்பட்டது. இந்த நூலகம் அப்போது "திருவனந்தபுரம் மக்கள் நூலகம்" என்று அழைக்கப்பட்டு வந்தது.  
இந்த நூலக வரலாற்றில் பல முக்கியமான நிகழ்வுகள் நடைபெற்றுள்ளன. கி.பி. 1898 ஆம் ஆண்டில் திருவனந்தபுரம் மக்கள் நூலகத்தின் சொத்துக்கள் அரசாங்கத்தின் நிர்வாகக் கட்டுப்பாட்டுக்கு மாற்றப்பட்டு பொதுமக்களும் பயன்படுத்தும் வகையில் திறந்து விடப்பட்டன. கி.பி.1900 ஆம் ஆண்டில் மாட்சிமை தங்கிய ஸ்ரீ மூலம் திருநாள், ராணி விக்டோரியாவின் வைர விழாவை நினைவுகூரும் விதமாக கோதிக் பாணியில் தற்போதைய இந்த கட்டடக்கலை அழகைக் கொண்ட நூலகக் கட்டிடத்தைக் கட்டினார். நூலகத்தை அமைப்பதற்காக இந்தக் கட்டடம் கட்டப்பட்டது. கி.பி. 1938 ஆம் ஆண்டில் திருவனந்தபுரம் பொது நூலகத்தின் நிர்வாகம் திருவிதாங்கூர் பல்கலைக்கழகத்திடம் (தற்போது இது கேரள பல்கலைக்கழகம் என்று அழைக்கப்படுகிறது) ஒப்படைக்கப்பட்டது. கி.பி. 1948 ஆம் ஆண்டில் மாநில சட்டப்பேரவையின் தீர்மானத்தின் மூலம் பல்கலைக்கழகத்தின் நூலக நிர்வாகம் பல்கலைக்கழகத்திலிருந்து கையகப்படுத்த மாநில அரசுக்கு அறிவுறுத்தப்பட்டது. 1958 ஆம் ஆண்டில் இந்த நூலகம் கேரளாவின் 'மாநில மத்திய நூலகமாக' அறிவிக்கப்பட்டது. 1988 ஆம் ஆண்டில் கேரள அரசின் உயர் கல்வித் துறையின் நிர்வாக கட்டுப்பாட்டின் கீழ் ஒரு சிறிய துறையின் தர நிலை இந்த நூலகத்திற்கு வழங்கப்பட்டது. 2005 ஆம் ஆண்டில் குழந்தைகள் நூலகத்திற்காக வளாகத்திற்குள் ஒரு புதிய பாரம்பரிய மாதிரி கட்டிடம் கட்டப்பட்டது. 2007 ஆம் ஆண்டில் ஆன்லைன் முன்பதிவு மற்றும் ஆர்எஃப் ஐடி உள்ளிட்ட வசதிகள் நூலகத்தில் அறிமுகப்படுத்தப்பட்டன.
# மாநில மத்திய நூலகம், கேரளா

## நூலகத்தில் பிரிவுகள்

இந்த நூலகத்தில் 5,00,000 எண்ணிக்கைக்கும் மேலான நூல்கள் உள்ளன. 300 எண்ணிக்கைக்கும் மேற்பட்ட பருவ இதழ்களுக்கு உறுப்பினர் கட்டணம் நூலகத்தால் செலுத்தப்பட்டு வருகிறது. இந்த நூலகத்தில் பல பிரிவுகள் அமைந்துள்ளன.
# மாநில மத்திய நூலகம், கேரளா

## விடுமுநாள் பணி

விடுமுறை நாள்களிலும் இந்த நூலகம் செயலாற்ற வேண்டும் என்று தற்போது வேண்டுகோள் வைக்கப்பட்டுள்ளது.
# தேசிய அறிவியல் மையம், தில்லி

**தேசிய அறிவியல் மையம் (National Science Centre)**, இந்தியாவின் டெல்லியில் உள்ள ஓர் அறிவியல் அருங்காட்சியகமாகும் . 1992 ஆம் ஆண்டில் நிறுவப்பட்டஇந்த அருங்காட்சியகம் இந்தியாவின் பண்பாட்டுஅமைச்சகத்தின் கீழ் உள்ள ஒரு தன்னாட்சி அமைப்பான தேசிய அறிவியல் அருங்காட்சியக கவுன்சிலின் (என்.சி.எஸ்.எம்) ஒரு பகுதியாக இயங்கி வருகிறது. இது புராணா கிலாவிற்கு அருகில் உள்ளது.
# தேசிய அறிவியல் மையம், தில்லி

## வரலாறு

தேசிய அறிவியல் மையம் தேசிய அறிவியல் அருங்காட்சியகங்களின் வடக்கு மண்டல தலைமையகமாகும். இந்த கவுன்சிலின் கீழ் இடம் பெறுகின்ற முதல் அறிவியல் அருங்காட்சியகமான பிர்லா தொழில்துறை மற்றும் தொழில்நுட்ப அருங்காட்சியகம் 2 மே 1959 ஆம் நாளன்று கல்கத்தாவில் தொடங்கியது. அதற்குப் பிறகு மற்றொரு அருங்காட்சியகமான விஸ்வேஸ்வரயா தொழில்துறை மற்றும் தொழில்நுட்ப அருங்காட்சியகம் பெங்களூரில் 1962 ஆம் ஆண்டில் திறந்து வைக்கப்பட்டது. இந்த அருங்காட்சியகங்கள் மேற்கு வங்கத்தின் முதல் முதலமைச்சர் டாக்டர் பிதன் சந்திர ராயின் தொலைநோக்குச் சிந்தனையால் வடிவம் பெற்று, இந்தியாவின் முதல் பிரதம மந்திரி பண்டிட் ஜவஹர்லால் நேருவால் ஊக்குவிக்கப்பட்டது. அவர் எப்போதும் அறிவியல் தொடர்பானவற்றிற்கு அதிக ஆர்வம் செலுத்தி வந்தார். அந்த காலகட்டத்தில் கல்கத்தாவில் முதல் அருங்காட்சியகத்தை அமைக்க டாக்டர் பி.சி.ராய் அவர்கள் இளம் வேதியியல் பட்டதாரியான டாக்டர் அமலேண்டு போஸ் என்பவரை நியமித்தார். அதன்பிறகு பல சிறிய மையங்கள் வந்தன. ஆனால் இரண்டு தசாப்தங்களுக்கும் மேலாக, இந்தியாவில் அறிவியல் அருங்காட்சியக இயக்கத்தில் ஒரு மந்த நிலை இருந்தது.  
ராஜீவ் காந்தி ஆட்சிக்கு வந்த பிறகு அறிவியல் மையம் ஒரு புதிய உத்வேகத்தைக் கண்டது. மும்பையில் உள்ள நேரு அறிவியல் மையம் மூன்றாவது பெரிய அறிவியல் மையமாக உருவெடுத்தது. இந்த காலகட்டத்தில், இந்த இயக்கம் பாரம்பரிய அறிவியல் அருங்காட்சியகங்களான இலண்டன் அறிவியல் அருங்காட்சியகம், டச்சஸ் மியூசியம் போன்றவற்றிலிருந்து அமெரிக்காவின் எக்ஸ்ப்ளோரேட்டோரியத்தின் வரிசையில் 'அறிவியல் மையங்கள்' என்று அழைக்கப்பட்ட புதிய பாணியை நோக்கி மாறியது. ராஜீவ் காந்தி மும்பை மையத்தைத் திறந்து வைத்ததன் மூலம், அறிவியல் மைய இயக்கம் வளரும் காலத்தைத் தொடங்கியது, இந்தியாவின் பெரும்பாலான மாநில தலைநகரங்களில் அறிவியல் மையங்கள் திறந்து வைக்கப்பட்டன. கொல்கத்தா, பெங்களூரு மற்றும் மும்பை மையங்கள் செயல்பட்டு வந்த நிலையில், வடக்கில் டெல்லியில் தேசத்தின் தலைநகரில் ஒரு பெரிய மையத்தின் தேவை உணரப்பட்டது. 1984 ஆம் ஆண்டில் இதற்கான பணிகள் ஆர்வத்துடன் தொடங்கப்பட்டன. ஆர்.கே.புரத்தில் உள்ள ஒரு நகராட்சி நீச்சல் குளம் அருகே ஒரு சிறிய கொட்டகையுடன் தொடங்கி, அதன் பின்னர் திமர்பூரில் உள்ள ஒரு புதர் அடர்ந்த வனப்பகுதிக்குள், தேசிய அறிவியல் மையம் 1992 ஆம் ஆண்டில் வடிவமைக்கப்பட்டு கட்டப்பட்டது மற்றும் செயல்படுத்தப்பட்டது. இது 9 ஜனவரி 1992 ஆம் நாளன்று அப்போதைய இந்தியப் பிரதம மந்திரி பி.வி.நரசிம்மராவால் திறந்து வைக்கப்பட்டது.
# தேசிய அறிவியல் மையம், தில்லி

## அமைவிடம்

தேசிய அறிவியல் மையம் பிராகதி மைதான கண்காட்சி மைதானத்தின் கதவு எண் 1 மற்றும் 2 க்கு இடையில், பைரன் சாலையில் அருகில் அமைந்துள்ளது.
# தேசிய அறிவியல் மையம், தில்லி

## பார்வையாளர் நேரம்

ஹோலி மற்றும் தீபாவளி இந்திய விழா நாட்களைத் தவிர வாரத்தில் ஏழு நாட்களும் காலை 10:00 மணி முதல் மாலை 5:30 மணி வரை மையம் திறந்திருக்கும். இந்த கட்டிடத்தை பிரபல இந்திய கட்டிடக் கலைஞர் அச்சியுத் கன்விண்டே வடிவமைத்துள்ளார்.  
பரிசாக வழங்கப்பட்ட பென்னி-ஃபார்திங்]]
# மார்கச்சை அணியா நாள்

**மார்கச்சை அணியா நாள்** (*No Bra Day*) என்பது அக்டோபர் 13 ஆம் நாள் ஆண்டுதோறும் கொண்டாடப்படுகிறது. இது பெண்களுக்கு மார்பகப் புற்றுநோய் குறித்த விழிப்புணர்வை ஊக்குவிக்கும் வகையில் மார்புக்கச்சை அணிவதைத் தவிர்க்க ஊக்குவிக்கப்படுகிறார்கள். இதன்படி இந்த நாளில் இறுக்கமான ஆடைகளைத் தவிர்ப்பது மற்றும் மார்பக புற்றுநோய் குறித்த விழிப்புணர்வுப் பரப்புரை உத்தியாக மேற்கத்திய நாடுகளில் கருதப்படுகிறது. துவக்கத்தில் 2011 ஜூலை 9, 2011 அன்று மார்கச்சை அணியா நாள் கடைபிடிக்கப்பட்டது. ஆனால் மூன்று ஆண்டுகளில் இது தேசிய மார்பக புற்றுநோய் விழிப்புணர்வு மாதமான அக்டோபர் 13 க்கு மாற்றப்பட்டது. சமூக ஊடகங்களில் பயனர்கள் மார்பக புற்றுநோய் அறிகுறிகளைப் பற்றிய விழிப்புணர்வை அளிக்கவும், பாலின சமத்துவத்தை ஊக்குவிக்கவும் #nobraday என்ற ஹேஷ்டேக்கைப் பயன்படுத்தி இடுகையிட ஊக்குவிக்கப்படுகிறார்கள். சமூக ஊடக தளங்களில் சில பயனர்கள் மார்கச்சு அணியாத பெண்களின் படங்களை இடுகையிட ஊக்குவிக்கிறார்கள். சில பெண்கள் மார்கச்சு அணியா நாளை ஒரு அரசியல் கூற்றாக ஏற்றுக்கொள்கிறார்கள், மற்றவர்கள் கட்டுப்பாட்டான, சங்கடமான ஆடை என்று கருதுவதை நிராகரிக்கும் வசதியை விரும்புகிறார்கள்.  
இந்த நாள் அனுசரிப்பானது உலகம் முழுவதும் பரவியுள்ளது. கனடாவின் டொராண்டோவில் நடந்த ஒரு மருத்துவ நிகழ்வில் இந்த நிகழ்வு குறித்து அறிமுகப்படுத்தப்பட்டது. இது மார்பக புற்றுநோயில் இருந்து மீண்டவர்களை மார்பக மறுசீரமைப்பு அறுவை சிகிச்சையை மேற்கொள்வதை பரிசீலிப்பதை ஊக்குவிக்கிறது. 2011 அக்டோபர் 19 அன்று முதன்முதலில் நடைபெற்ற இந்திகழ்வுக்கு, மார்பகப் புற்றுநோய் அறுவைச்சிகிச்சை குறித்த விழிப்புணர்வு நாள் (Breast Reconstruction Awareness) என்பதன் சுருக்கமே BRA நாள் என்று பெயரிடப்பட்டது. இது ஒரு அநாமதேய நபரால் ஏற்றுக்கொள்ளப்பட்டது, இவர் பெண்களை துணிச்சல் கொள்ளவும், மார்பக புற்றுநோய் அறிகுறிகளைப் பற்றி அறிந்து கொள்ளவும் ஊக்குவிக்கும் ஒரு வழியாக மார்கச்சை அணியா நாளை கருத்தில் கொண்டார். இந்த நாளானது பெண்கள் உடலை பாலியல் ரீதியாக சுரண்டுவதாக சிலர் கருதுகின்றனர், அதே நேரத்தில் இவர்கள் ஒரு தீவிரமான நோயைக் குறைத்து மதிப்பிடுகிறார்கள்.
# இராம் குமார் (கலைஞர்)

**இராம் குமார்** (Ram Kumar) (பிறப்பு:1924 செப்டம்பர் 23 - இறப்பு: 2018 ஏப்ரல் 14) ஓர் இந்திய கலைஞரும் எழுத்தாளருமான இவர் இந்தியாவின் முன்னணி பண்பியல் ஓவியர்களில் ஒருவராக வர்ணிக்கப்படுகிறார். முற்போக்கு கலைஞர் குழுவுடன் எம். எஃப். ஹுஉன், தைப் மேத்தா, சையது ஐதர் ராசா போன்ற மேதைகளுடன் நட்பு கொண்டிருந்தார். பண்பியல் ஓவியத்திற்கான உருவத்தை விட்டுக் கொடுத்த முதல் இந்திய கலைஞர்களில் இவரும் ஒருவர் என்று கூறப்படுகிறது. இவரது கலை உள்நாட்டு மற்றும் சர்வதேச சந்தையில் அதிக விலைக்கு விற்கப்டுகிறது. இவரது "தி வாகபாண்ட்" படைப்பு கிறிஸ்டிஸ் என்ற ஏல வீட்டில் 1.1 மில்லியன் அமெரிக்க டாலரைப் பெற்றது. இது இந்தக் கலைஞருக்கு மற்றொரு உலக சாதனையாகும். எழுத்து மற்றும் ஓவியம் ஆகியவற்றில் சாதித்த சில இந்திய நவீனத்துவ எஜமானர்களில் இவரும் ஒருவராவார்.
# இராம் குமார் (கலைஞர்)

## ஆரம்பகால வாழ்க்கை மற்றும் கல்வி

இராம் குமார் வர்மா, இந்திய மாநிலமான இமாச்சலப் பிரதேசத்தின் தலைநகரான சிம்லாவில் எட்டு சகோதர சகோதரிகளைக் கொண்ட ஒரு பெரிய நடுத்தர குடும்பத்தில் பிறந்தார். இவரது தந்தை இந்தியாவின் பஞ்சாபில் உள்ள பாட்டியாலாவைச் சேர்ந்த அரசு ஊழியராக இருந்தார். இவர் பிரித்தானிய அரசாங்கத்தில் பொது மற்றும் நிர்வாக பிரிவில் பணியாற்றினார். தில்லியின் செயின்ட் ஸ்டீபன் கல்லூரியில் பொருளாதாரத்தில் முதுகலை படித்தபோது, இவர் 1945 இல் ஒரு கலை கண்காட்சியில் கலந்து கொண்டார். ஒரு நாள் மாலையில், செயிண்ட் ஸ்டீபன் கல்லூரியைச் சேர்ந்த தனது நண்பர்களுடன் கன்னாட்டு பிளேசு பகுதியைச் சுற்றிவந்தபோது "வெறுத்துபோய்" பின்னர், இவர் ஒரு கலை கண்காட்சியில் இறங்கினார்.  
இராம்குமார், சைலோஸ் முகர்ஜியின் கீழ் உள்ள சாரதா உகில் கலைப் பள்ளியில் வகுப்புகள் எடுத்தார். 1948இல் கலைப்பணியைத் தொடர தான் பணிபுரிந்த வங்கிப் பணியை விட்டுவெளியேறினார். சைலோஸ் முகர்ஜி சாந்திநிகேதன் பள்ளியின் ஓவியர் ஆவார். இவர் நேரடி மாதிரிகளுடன் இயற்கையான பொருள்கள் (பூக்கள், உணவு, ஒயின், இறந்த மீன் மற்றும் விளையாட்டு போன்றவை) அல்லது தயாரிக்கப்பட்ட பொருட்கள் (புத்தகங்கள், பாட்டில்கள், பீப்பாய்கள்) உயிரற்ற, அன்றாட பொருள்களின் ஏற்பாட்டைக் கொண்ட ஒரு ஓவிய வண்ணங்களை அறிமுகப்படுத்தினார். அங்கு ஒரு மாணவராக இருந்தபோது, இவர் ஒரு கண்காட்சியில் சையத் ஐதர் ராசாவை சந்தித்தார். ராசாவும் ராமும் நல்ல நண்பர்களானார்கள். இவர் தனது தந்தையை பாரிசிக்கு ஒரு வழி பயணத்திற்கு பணம் செலுத்தும்படி கேட்டுக்கொண்டார். மேலும் ஆண்ட்ரே லோட் மற்றும் பெர்னாண்ட் லெகர் ஆகியோரின் கீழ் பயிற்சி மேற்கொண்டார். பாரிசில், சமாதான இயக்கம் இவரை ஈர்த்தது. இவர் பிரெஞ்சு பொதுவுடமைக் கட்சியில் சேர்ந்தார். கேத் மற்றும் போர்செனான் போன்ற சமூக யதார்த்தவாதிகளை தேடுவதில் உத்வேகம் கொண்டார். சையது ஐதர் ராசா மற்றும் எம்.எஃப். உசேன் ஆகிய இரு நண்பர்களுடன் இவர் தொடர்ந்து நட்பு கொண்டிருந்தார்.
# இராம் குமார் (கலைஞர்)

## தனிப்பட்ட வாழ்க்கை

பிரபல இந்தி எழுத்தாளர் நிர்மல் வர்மாவின் மூத்த சகோதரராவார். கர்னலின் இளைய சகோதரருமான ராஜ் குமார் வர்மாவும் இவரது சகோதரர் ஆவார். இவர் 2018 இல் இறக்கும் வரை தில்லியில் வாழ்ந்தார்.
# இராம் குமார் (கலைஞர்)

## விருதுகள் மற்றும் கௌரவங்கள்

- ஜான் டி. ராக்பெல்லர் III கூட்டாளார், நியூயார்க், 1970
- பத்மஸ்ரீ, இந்திய அரசு, 1972
- பிரேம்சந்த் புரஸ்காரம், உத்தரபிரதேச அரசு, 1972
- காளிதாஸ் சம்மன் விருது, மத்திய பிரதேச அரசு, 1986
- அதிகாரிகள் கலை மற்றும் கடிதங்கள், பிரான்ஸ் அரசு, 2003
- வாழ்நாள் சாதனையாளர் விருது, தில்லி அரசு, 2010
- பத்ம பூசண், இந்திய அரசு, 2010
- லலித் கலா அகாடமியின் கூட்டாளர் விருது, 2011
# மூளைநரம்பு உயிரணுப் புற்றுநோய்

மூளைநரம்பு உயிரணுப் புற்றுநோய் தோன்றுவதற்கான காரணங்கள் தெளிவாக அறியப்படவில்லை. நரம்புத்தொகுதியில் தசைநார் கட்டிகள், லி ஃபிருமேனி நோய்க்குறி கடந்தகால கதிர்வீச்சு சிகிச்சை போன்ற மரபணு கோளாறுகள் போன்றவை அசாதாரணமான காரணங்களாக கருதப்படுகின்றன . அவை சாதாரண மூளைச் செல்களிலிருந்து தொடங்கலாம் அல்லது ஏற்கனவே இருக்கும் கீழ்நிலை ஆசுட்ரோசைட்டோமா எனப்படும் மெதுவாக வளரும் மூளையுறைக்கட்டிகளில் இருந்தும் உருவாகலாம். கணித்த அலகீடு வரைவி, காந்த அதிர்வு அலை வரைவு, மற்றும் திசுப் பரிசோதனை ஆகியவற்றின் இணைப்பு சோதனைகளால் நோயறிதல் பொதுவாக செய்யப்படுகிறது.
நோய் உருவாகாமல் தடுக்கும் முறைகள் தெளிவாக ஏதுமில்லை. வேதிச்சிகிச்சையின் ஒரு பகுதியாக டெமோசோலோமைடு என்ற மருந்து பெரும்பாலும் பயன்படுத்தப்படுகிறது . வீக்கத்தையும் தோன்றும் நோய் அறிகுறிகளைக் குறைக்கவும் அதிக அளவு சிடீராய்டு எனப்படும் ஊக்க மருந்துகள் பயன்படுத்தப்படலாம். அனைத்தையும் அகற்ற முயற்சிப்பது அல்லது பெரும்பாலான புற்றுநோய்களுக்கு சிகிச்சை மேற்கொள்வது போல சிகிச்சை அளிப்பது சிறந்ததா என்பதும் உறுதியாக அறியமுடியவில்லை.  
அதிகபட்ச சிகிச்சை கொடுக்கப்பட்டாலும் மூளைநரம்புப் புற்றுநோய் பொதுவாக அதிகரித்துக் கொண்டே இருக்கிறது அல்லது மீண்டும் மீண்டும் தோன்றுகிறது. சிகிச்சை ஏதுமின்றி உயிர்வாழ்வது என்பது பொதுவாக மூன்று மாதங்கள் வரை நீடிக்கலாம்.
மூளைக்குள் தொடங்கும் இப்புற்றுநோய் இரண்டாவது பொதுப் புற்றுநோயாகும். இவ்வரிசையில் முதலிடம் பிடிப்பது மெனிங்கியோமா எனப்படும் மூளையுறைக்கட்டியாகும்.  
ஓர் ஆண்டுக்கு 100,000 பேரில் மூன்று பேர் இந்த நோய் பாதிப்புக்கு ஆளாகிறார்கள். பெரும்பாலும் 64 வயதுக்கு அருகிலிருந்து இந்நோய் தொடங்குகிறது. பெண்களை விட ஆண்களுக்கே அதிகமாக ஏற்படுகிறது. இந்நோய்க்கான சிகிச்சைக்கு நோயெதிர்ப்பியச் சிகிச்சை ஆய்வு செய்யப்படுகிறது.
# மூளைநரம்பு உயிரணுப் புற்றுநோய்

## அறிகுறிகள்

வலிப்புத்தாக்கங்கள், தலைவலி, குமட்டல் மற்றும் வாந்தி, நினைவாற்றல் இழப்பு, ஆளுமை மாற்றங்கள், மனநிலை அல்லது கவனச்செறிவு மற்றும் நரம்பியல் பிரச்சினைகள் ஆகியவை மூளைநரம்பு உயிரணுப் புற்றுநோய் வெளிப்படும் பொதுவான அறிகுறிகளாகும். . புற்றுநோய் கட்டி தோன்றும் இட்த்தைக்காட்டிலும் அக்கட்டியின் நோயியல் பண்புகள் தோற்றுவிக்கும் அறிகுறிகள் மாறுபடுகின்றன. தோன்றும் புற்றுக்கட்டி விரைவாக அறிகுறிகளை வெளிப்படுத்தத் தொடங்கலாம். ஆனால் எப்போதாவது சிலசமயங்களில் ஓர் உச்ச அளவை அடையும் வரை அது அறிகுறியற்ற நிலையிலேயே காணப்படுகிறது.
# மூளைநரம்பு உயிரணுப் புற்றுநோய்

## ஆபத்து காரணிகள்

பெரும்பாலும் நோய் தோன்றுவதற்கான சரியான காரணம் தெளிவாக அறியப்படவில்லை. கீழ்நிலை ஆசுட்ரோசைட்டோமா எனப்படும் மற்றொரு வகை மெதுவாக வளரும் மூளையுறைக்கட்டிகளிலிருந்து சுமார் 5% அளவுக்கு இந்நோய் உருவாகிறது.
# மூளைநரம்பு உயிரணுப் புற்றுநோய்

## ஆபத்து காரணிகள்

### சுற்றுச்சூழல் காரணங்கள்

புகைபிடித்தல், பூச்சிக்கொல்லிகள் மற்றும் பெட்ரோலிய சுத்திகரிப்பு அல்லது ரப்பர் உற்பத்தி தொழிலில் ஈடுபடுதல் ஆகியவை மூளைநரம்பு உயிரணுப் புற்று நோய் உருவாதலுக்கு வாய்ப்பளிக்கும் பிற முக்கிய காரணிகள் ஆகும் மனித எர்ப்பெசு வைரசு-6 (HHV-6) மற்றும் சைட்டோமெகலோவைரசு ஆகிய தீங்குயிரிகளுடன் இது தொடர்புடையது ஆகும் .
# மூளைநரம்பு உயிரணுப் புற்றுநோய்

## தடுப்பு

மூளைநரம்பு உயிரணுப் புற்றுநோயைத் தடுக்க அறியப்பட்ட வழி முறைகள் எதுவும் இல்லை. :  
- மூளைக்கட்டிச் செல்கள் வழக்கமான சிகிச்சைகளுக்கு மிகவும் எதிர்ப்புத் தன்மையுடன் இயங்குகின்றன.
- பாரம்பரிய சிகிச்சையால் மூளை மிகவும் சேதமடையும்.
- தன்னை தானே சரிசெய்து கொள்ளும் திறனை மூளை சிறிதளவு மட்டுமே கொண்டுள்ளது.
- கட்டி மீது செயல்பட இரத்தம்- மூளை பாதுகாப்பு வேலியைக் கடந்து செல்ல பல மருந்துகளால் முடிவதில்லை.  
முதன்மை மூளைக் கட்டிகளுக்கு அளிக்கப்படும் சிகிச்சையானது பராமரிப்பு மற்றும் உயிர்வாழ்வை மேம்படுத்துவதற்கான சிகிச்சைகளை உள்ளடக்கியதாக உள்ளது.
# யப்பானிய எலுமிச்சை

**யப்பானிய எலுமிச்சை** *(*Citrus japonica*, Kumquats)* ; என்பது உருட்டேசியா எனும் பூக்கும் தாவரக் குடும்பத்தில் உள்ள சிறுபழங்கள் தரும் மரங்களின் குழுவாகும். இவை முன்பு *பார்ச்சுனெல்லா (Fortunella)* பேரினத்தில் அல்லது *கிச்சிலி (Citrus) சென்சு இலாட்டோ (sensu lato)* பகுப்புக்குள் வைக்கப்பட்டிருந்தன.  
இந்த உண்ணும் பழம் மிக நெருக்கமான ஆரஞ்சு பழ (*சிட்ரசு சினென்சிசு (Citrus sinensis)*) நிறத்தில், ஆனால் அளவில் சிறிய பழமாக, அதாவது ஆலிவ் பழ உருவளவு கொண்டதாக அமைகிறது. இது ஆத்திரேலியாவில் கும்குவாட் என வழங்குகிறது. இது தண்ணிய வன்மை வாய்ந்த எலுமிச்சையாகும்.
# சி. பி. கிருட்டிணன் நாயர்

கேப்டன் **சித்தரத் பூவக்கட் கிருட்டிணன் நாயர்** (9 பிப்ரவரி 1922 - 17 மே 2014), மலையாளிகளால் **சி. பி. கிருட்டிணன் நாயர்** என்றும் அழைக்கப்படும், தி லீலா குழுமத்தை நிறுவிய ஒரு இந்தியத் தொழிலதிபர் ஆவார். இவருக்கு 2010 ஆம் ஆண்டு இந்திய அரசு பத்ம பூசண் வழங்கி கௌரவித்தது. இந்திய இராணுவம் இவரது சேவை காரணமாக சில நேரங்களில் இவர் பிரபலமாக **கேப்டன் நாயர்** என்று அழைக்கப்படுகிறார்.
# சி. பி. கிருட்டிணன் நாயர்

## ஆரம்பகால வாழ்க்கை மற்றும் இராணுவ வாழ்க்கை

நாயர் 1922 பிப்ரவரி 9 அன்று வடக்கு கேரளாவின் கண்ணூர் மாவட்டத்தில் ஒரு கிராமத்தில் பிறந்தார். அந்த நேரத்தில் பிரித்தானிய இராச்சியத்தின் சென்னை மாகணத்தின் மலபார் மாவட்டத்தில் இந்த கிராமம் அமைந்துள்ளது. நாயர் அவரது பெற்றொருக்கு எட்டு குழந்தைகளில் ஒருவராவார். இவரது தந்தை அரசாங்க வரி சேகரிப்பாளராக மாதந்தோறும் 9 வருமானம் ஈட்டினார். சிரக்கல் மகாராஜா இவர் படித்த பள்ளிக்குச் சென்றபோது, நாயர் மகாராஜாவின் மேல் ஒரு கவிதையை எழுதி படித்தார். இந்த கவிதை மகாராஜாவைக் கவர்ந்தது, என்வே, அவர் நாயருக்கு வாழ்நாள் உதவித்தொகையை வழங்கினார். நாயர் தனது இளம் பருவத்தில் பி. கிருஷ்ணப் பிள்ளை மற்றும் ஏ. கே. கோபாலன் போன்ற இந்திய பொதுவுடமைக் கட்சித் தலைவர்களை சந்தித்தார்.  
நாயர் தனது 13 ஆவது வயதில் இந்திய சுதந்திர இயக்கத்தில் சேர்ந்தார். இந்திய இராணுவத்தில் சேர 1942 ல் பெங்களூருக்குச் சென்றார். இவரது நம்பிக்கை ஆட்சேர்ப்பு அதிகாரியைக் கவர்ந்தது, இவர் கம்பியில்லா ஒலிபரப்பு அதிகாரியாக நியமிக்கப்பட்டு, அபோட்டாபாத்தில் (இன்றைய பாக்கித்தான் ) பணியமர்த்தப்பட்டார். பின்னர் இவர் மராத்தா லைட் காலாட்படையில் கேப்டன் பதவிக்கு உயர்ந்தார். 1950 ஆம் ஆண்டில், தொழிலதிபர் ஏ. கே. நாயரின் மகள் லீலாவை மணந்தார். அதன் பிறகு இவர் தனது எதிர்காலத் திட்டமான விடுதிச் சங்கிலிக்கு அடித்தளமிட்டார்.
# சி. பி. கிருட்டிணன் நாயர்

## தனிப்பட்ட வாழ்க்கை

நாயர் 1950 இல் தொழிலதிபர் ஏ. கே. நாயரின் மகள் லீலாவை (இவரது பெயரை தனது விடுதி குழுமத்திற்கு பெயரிட்டார்) திருமணம் செய்து கொண்டார். இவர்களுக்கு விவேக் நாயர் மற்றும் தினேஷ் நாயர் என்ற இரண்டு மகன்கள் இருந்தனர். லீலாக் குழுமத்தின் தற்போதைய தலைவர் மற்றும் நிர்வாக இயக்குநராக விவேக் உள்ளார். தினேஷ் லீலா குழுமத்தின் இணைத் தலைவராக உள்ளார். இந்தியாவில் பிரித்தான் ஆட்சியின் போது கடந்த மூன்று ஆளுநர்களுக்கு அரசியலமைப்பு ஆலோசகராகவும் அரசியல் சீர்திருத்த ஆணையராகவும் இருந்த இந்திய அரசு ஊழியர் வி .பி. மேனனின் உறவினர் ஆவார்.
# ஜெகதீஷ் சந்திர கபூர்

**ஜெகதீஷ் சந்திர கபூர்** (Jagdish Chandra Kapur) இவர் ஓர் இந்திய சமூக விஞ்ஞானியும், தொழில் முனைவோரும் மற்றும் கபூர் சூர்யா அறக்கட்டளை மற்றும் கபூர் சூரியப் பண்ணைகள் ஆகியவற்றின் நிறுவனரும் ஆவார். இவர் உலக விவகார இதழின் ஆசிரியராகவும் உள்ளார். இது வளர்ந்த மற்றும் வளரும் நாடுகளுக்கு இடையில் சிறந்த தொடர்பு கொள்ள ஒரு தளத்தை நோக்கமாகக் கொண்ட ஒரு வெளியீடாகும். அறிவியல் மற்றும் தொழில்நுட்பத் துறைகளில் இவர் செய்த சேவைகளுக்காக இந்திய அரசு 2010 ல் இவருக்கு மூன்றாவது மிக உயர்ந்த குடிமக்கள் விருதான பத்ம பூசண் விருது வழங்கியது .
# ஜெகதீஷ் சந்திர கபூர்

## வாழ்க்கை

ஜெகதீஷ் சந்திர கபூர் 1920 பிப்ரவரி 16 அன்று பிறந்தார். பஞ்சாப் பல்கலைக்கழகத்தில் பட்டப்படிப்பை மேற்கொண்ட இவர், பெங்களூரில் உள்ள இந்திய அறிவியல் நிறுவனத்தில் முதுகலைப் பட்டம் பெற்றார். பின்னர், இவர் அமெரிக்கா சென்று நியூயார்க்கின் இத்தாக்காவில் உள்ள கார்னெல் பல்கலைக்கழகத்தில் உயர் கல்வி பயின்றார்.  
கபூரின் நடவடிக்கைகள் பெரும்பாலும் இவர் கண்டுபிடித்த நான்கு நிறுவனங்களை மையமாகக் கொண்டவை. உலக பொது மன்றம், உலக விவகார இதழ், கபூர் அறக்கட்டளை மற்றும் கபூர் சூரியப் பண்ணைகள் மற்றும் கருத்தரங்குகளை ஏற்பாடு செய்தல் மற்றும் அறிவியல் மற்றும் தொழில்நுட்பம், நகர்ப்புற மற்றும் கிராமப்புற வளர்ச்சி மற்றும் மனிதகுலத்தின் எதிர்காலம் போன்ற தலைப்புகளில் முக்கிய உரைகளை வழங்குதல் போன்ற சமூக நடவடிக்கைகள் ஆகியன.  
உலக பொது மன்றம் என்பது ஒரு ஆலோசனைக் குழுவாகும். இது பல்வேறு அரசு சாரா நிறுவனங்கள் (என்ஜிஓ), பொது, கல்வி, கலாச்சார, ஆன்மீகம், சமூக மற்றும் வணிக நிறுவனங்கள் உலகளாவிய பிரச்சினைகள் மற்றும் அவற்றின் தீர்மானங்கள் குறித்த கருத்துகளையும் கருத்துகளையும் பரிமாறிக்கொள்வதற்கான தளமாக செயல்படுகிறது. நாகரிகங்களின் உரையாடல் அல்லது ரோட்ஸ் மன்றம் WPF இன் அத்தகைய ஒரு முயற்சியாகும். ஜகதீஷ் கபூரால் நிறுவப்பட்டது உருசிய இரயில்வேயின் முன்னாள் தலைவர் விளாடிமிர் யாகுனினுடன், ஆஸ்திரியாவின் கூட்டாட்சி அதிபர் ஆல்பிரட் குசன்பவுர், நோட்ரே டேம் பல்கலைக்கழ பேராசிரியர் பிரெட் டால்மெய்ர், நிக்கோலஸ் பாபனிகோலாவ், டைட்டனின் தலைவர் கார்ப்பரேஷன், கிரீஸ், ஐரோப்பா கவுன்சிலின் முன்னாள் பொதுச்செயலாளர் வால்டர் ஸ்விம்மர் மற்றும் பிரான்சின் தேசிய டி லா ரெச்செர்ச் சயின்டிஃபிக் மையத்தில் ஆராய்ச்சி எமரிட்டஸின் இயக்குநர் ஹான்ஸ் கோச்லர் ஆகியோர். ஹென்றி பாவ்ரே போன்ற பல அறியப்பட்ட பிரமுகர்கள் இருந்து பங்களிப்பைக் கொண்டுள்ளது .  
சூர்யா அறக்கட்டளை, ஒரு அரசு சாரா அமைப்பு மற்றும் அதன் சகோதர நிறுவனம் சூர்யா சூரிய பண்ணைகள் ஆகியவை கபூரால் நிறுவப்பட்டவை. சூரிய ஆற்றல் போன்ற புதுப்பிக்கத்தக்க எரிசக்தி குறித்த ஆராய்ச்சியில் கவனம் செலுத்தி அவற்றை நடைமுறை பயன்பாடுகளுக்கு கொண்டு வருகின்றன. அறக்கட்டளை, காலாண்டு இடைவெளியில் பத்திரிகைகளை வெளியிடுவதைத் தவிர, இந்த விஷயத்தில் கூட்டங்கள் மற்றும் கருத்தரங்குகளை ஏற்பாடு செய்கிறது. இது சுகாதாரம் மற்றும் கல்வி ஆகிய துறைகளில் தொண்டு நடவடிக்கைகளிலும் ஈடுபட்டுள்ளது.  
புதுப்பிக்கத்தக்க ஆற்றல் மற்றும் மனிதகுலத்தின் எதிர்காலம் குறித்த பரவல் தகவல்கள் மற்றும் அறிவைப் பற்றிய கபூரின் முயற்சிகள் முக்கியமாக இவர் வெளியிடும் பத்திரிகை, *உலக விவகாரங்கள்: சர்வதேச சிக்கல்களின்* இதழ் மூலம் செயல்படுத்தப்படுகின்றன. இது வளரும் நாடுகளின் கருத்துக்களை வளர்ந்த நாடுகளின் கவனத்திற்குக் கொண்டு செல்ல முயற்சிக்கிறது, இதன் மூலம் அவற்றுக்கிடையேயான தகவல் ஓட்டத்தின் இடைவெளியைக் குறைக்க முயற்சிக்கிறது. பத்திரிகையின் வாசகர்களில் அரசியல்வாதிகள், கல்வியாளர்கள், தலைவர்கள் மற்றும் பொது மக்கள் உள்ளனர்.  
ஜெகதீஷ் சந்திர கபூர் வயது தொடர்பான நோய்களால் 2010 நவம்பர் 19 அன்று 90 வயதில் இறந்தார்.
# ஜெகதீஷ் சந்திர கபூர்

## விருதுகள் மற்றும் அங்கீகாரங்கள்

- பத்ம பூசண் &nbsp; - 2010
- கான்பூர் மாநகராட்சி, ஜகதீஷ் சந்திர கபூருக்கு விஜய் நகர் முதல் சாஸ்திரி நகர் வரை நீண்டுள்ள ஒரு சாலைக்கு பெயரிட்டு கௌரவித்தது.
# மதுசூதன் தாக்கி

**மதுசூதன் அமிலால் தாக்கி** (Madhusudan Dhaky(3) 1 சூலை 1927 - 29 சூலை 2016) இவர் இந்தியாவின் குசராத்தைச் சேர்ந்த ஒரு கட்டடக்கலை மற்றும் கலை வரலாற்றாசிரியர் ஆவார். இந்திய கோயில் கட்டிடக்கலை, சமண இலக்கியம் மற்றும் கலை குறித்து விரிவாக எழுதியிருக்கிறார்.
# மதுசூதன் தாக்கி

## வாழ்க்கை

தாக்கி 1927 சூலை 31 அன்று குஜராத்தின் போர்பந்தரில் பிறந்தார். இவர் தனது ஆரம்ப மற்றும் இடைநிலைக் கல்வியை போர்பந்தரில் முடித்தார். போர்பந்தருக்கு அருகிலுள்ள தனது சொந்த ஊரான ஒரு கிராமத்தில் இருந்து தனது குடும்பப் பெயரைப் பெற்றார். புனேவின் பெர்குசன் கல்லூரியில் புவியியல் மற்றும் வேதியியலில் பட்டம் பெற்றார். இவர் சென்ட்ரல் வங்கியில் சிறுது காலம் பணியாற்றினார். இவர் தோட்டக்கலைத் துறையிலும் மூன்று ஆண்டுகள் பணியாற்றியுள்ளார். 1951 இல், போர்பந்தரில் தொல்பொருள் ஆராய்ச்சி குழுவை நிறுவினார். இவர் இந்திய பாரம்பரிய இசை குறித்தும் ஆராய்ச்சி மேற்கொண்டிருந்தார். இவர் கீதாபென் என்பவரைத் திருமணம் செய்து கொண்டார். 1976 முதல் 1996 வரை குர்கானில் உள்ள அமெரிக்க நிறுவனங்களின் இந்திய படிப்புகள் கலை மற்றும் தொல்பொருள் மையத்தில் ஆராய்ச்சி இயக்குநராகவும், அதே நிறுவனத்தில் 2005 வரை ஆராய்ச்சி இயக்குநராகவும் பணியாற்றினார். நவீன சோமநாதபுரம் கோயில் கட்டுமானத்திலும் இவர் பங்களித்திருந்தார்.  
இவர் 2016 சூலை 29, அன்று அகமதாபாத்தில் உள்ள நாரன்புராவில் உள்ள தனது இல்லத்தில் சிறுது காலம் நோய்வாய்ப்பட்டு இறந்தார்.
# மதுசூதன் தாக்கி

## படைப்புகள்

இவர் கட்டடக்கலை மற்றும் கலை வரலாறு, குறிப்பாக இந்திய கோயில் கட்டிடக்கலை குறித்து விரிவாக எழுதியிருந்தார். இவர் 25 புத்தகங்கள், 325 ஆய்வுக் கட்டுரைகள் மற்றும் 400 கட்டுரைகளை எழுதியிருந்தார். சமண இலக்கியம் குறித்து பல படைப்புகளை எழுதியுள்ளார். இவர் இந்திய கோயில் கட்டிடக்கலை என்ற பதினான்கு தொகுதி படைப்புகளுக்கு பெயர் பெற்றவர்.  
அவரது புத்தகங்களில் *கச் மற்றும் சவுராஷ்டிராவின் எம்பிராய்டரி மற்றும் பீட் வேலை* (1966), *தி ரிடில் ஆஃப் தி டெம்ப்பிள் ஆஃப் சோமநாதா* (1974), *கரேட்டா கல்வெட்டுகள் மற்றும் கட்டிடக்கலைகளில் இந்திய கோயில் வடிவங்கள்* (1987), *என்சைக்ளோபீடியா ஆஃப் இந்திய டெம்ப்புள் கட்டிடக்கலை* மைக்கேல் மெய்ஸ்டர், *தி இந்தியன் கோயில் ட்ரேசரீஸ்* (2005), *மவுண்டில் உள்ள விமலவசா கோயிலைச் சுற்றியுள்ள சிக்கல்கள் போன்றவையாகும். அபு* (1980), *அர்ஹத் பரோவா மற்றும் தரசேந்திர நெக்ஸஸ்*, *நிர்க்ரந்த் ஐதிஹாசிக் லேக்-சாமுகே*, *பேராசிரியர் நிர்மல் குமார் போஸ் மற்றும் இந்திய கோயில் கட்டிடக்கலைக்கு இவர் அளித்த பங்களிப்பு: பிரதிஹா-லாகாயசாமுச்சாயா மற்றும்* 1998 ஆம் *ஆண்டின் கட்டிடக்கலை* ( *கலீம்பில்* ) *சப்தகா* (1997), *சனி மேக்லா*, *தம்ரா ஷாஷன்* (2011). கடைசி இரண்டு புனைவுகள்.
# மதுசூதன் தாக்கி

## விருதுகள்

பம்பாயின் ஆசியடிக் சங்கம் வழங்கிய காம்ப்பெல் நினைவு தங்கப் பதக்கத்தைப் பெற்றுள்ளார். இவர் 2010 இல் ரஞ்சித்ராம் சுவர்ண சந்திரக்கையும் பெற்றார். இவர் 2010 இல் பத்ம பூசண் விருதையும் பெற்றார். இவர் 1974 இல் குமார் சந்திரக் மற்றும் உமா சினேரஷ்மி பரிசையும் பெற்றார். இவருக்கு குஜராத் இதிகாச பரிசத் வாழ்நாள் சாதனையாளர் விருது வழங்கியது.
# அனில் போர்தியா

**அனில் போர்தியா** (Anil Bordia) இவர் ஒரு இந்திய கல்வியாளரும், சமூக ஆர்வலரும் மற்றும் முன்னாள் அரசு ஊழியருமாவார். இந்திய கல்வித் துறையில் இவர் செய்த பங்களிப்புகளுக்கு பரவலாக மதிக்கப்படுகிறார். கல்வி மற்றும் இலக்கியத் துறைகளில் கல்வி தொடர்பான துறைகளுக்கு இவர் செய்த சேவைகளுக்காக இந்திய அரசு 2010 ஆம் ஆண்டில் மூன்றாவது மிக உயர்ந்த குடிமக்கள் விருதான பத்ம பூசண் வழங்கி கௌரவித்தது.
# அனில் போர்தியா

## சுயசரிதை

அனில் போர்தியா 1934 மே 5 அன்று இந்தியப் மத்தியப் பிரதேசத்தின் இந்தூரில் பிறந்தார். உதய்பூரில் உள்ள பாரதிய வித்யா பவனில் பள்ளிப்படிப்பைப் பெற்ற இவர், உதய்பூரில் உள்ள எம். பி. கல்லூரியில் பட்டம் பெற்றார். பின்னர், புனித ஸ்டீபன் கல்லூரியில் முதுகலைப் பட்டம் பெற்றார். 1957 இல் இந்திய ஆட்சிப்பணித் தேர்வில் தேர்ச்சி பெற்றார்.  
அனில் போர்தியா முன்னாள் இந்திய ஆட்சிப்பணி அதிகாரியான ஒடிமா என்பவரை மணந்தார். இந்த்தம்பதியருக்கு மைத்ரி என்ற ஒரு மகளும் மற்றும் ஸ்ரேயாஸ் என்ற ஒரு மகனும் இருக்கின்றனர். போர்தியா 2012 செப்டம்பர் 2 அன்று, தனது 78 வயதில் மாரடைப்புக் காரணமாக இறந்தார்.
# அனில் போர்தியா

## இந்திய ஆட்சிப்பணி

அனில் போர்தியா 1957 ஆம் ஆண்டில் இந்திய ஆட்சிப்பணியில் சேர்ந்தார். இது ஆட்சிப்பணி வாழ்க்கையில் 35 ஆண்டுகள் நீடித்தது. பணியிலிருந்து ஓய்வு பெறும் வரை 1992 இல் மத்திய கல்வி செயலாளராக இருந்தார். இவரது ஆட்சிப்பணியின்போது, இவர் 1986 இன் கல்வி கொள்கை போன்ற பல பெரிய கல்வித் திட்டங்கள் மற்றும் கொள்கை வகுக்கும் பணிகளில் ஈடுபட்டார். தனது பொதுச் சேவையின் போது, 1977 முதல் 1980 வரை பீகார் கல்வித் திட்டத்தைத் தொடங்கினார். அங்கு இவர் பல தன்னார்வ நிறுவனங்கள், கல்வி நிறுவனங்கள் மற்றும் பொது வள மையங்களை கூட்டி மாநிலத்தில் மொத்த கல்வியறிவை அடைவதற்குப் பணியாற்றினார். பல்வேறு மகளிர் இயக்கங்களின் பங்களிப்பைக் கொண்ட *மகளிர் சமக்யா* திட்டமான *மகளிர்* கல்வித் திட்டத்திற்கும் இவர் பின்னணியாக இருந்தார். 1987 ஆம் ஆண்டில், ராஜஸ்தான் மாநிலத்தில் இருந்து கல்லாமையை ஒழிப்பதற்கான *ஷிகா கர்மி* திட்டத்தை இவர் தொடங்கினார். இந்த திட்டத்தின் கீழ், உள்ளூரில் பயிற்சி பெற்ற ஆசிரியர்களைக் கொண்ட சமூக கண்காணிப்பு பள்ளிகள் அறிமுகப்படுத்தப்பட்டன. இது மாநிலத்தில் ஆரம்பக் கல்வியை உலகமயமாக்குவதில் வெற்றிகரமாக இருப்பதாக அறிவிக்கப்பட்டது.
# அனில் போர்தியா

## சமூக செயல்பாடு

1992 இல் அரசுப் பணியிலிருந்து ஓய்வு பெற்ற பின்னர், அனில் போர்தியா இளம் கல்வியறிவற்றவர்களுக்கான கல்வித் திட்டத்தைத் தொடங்கினார். அதை இவர் கருத்தாக்கம் செய்து ராஜஸ்தானில் *லோக் ஜும்பிஷ் என்று* பெயரிட்டார். இவர் 1999 வரை இந்த திட்டத்தை வழிநடத்தினார். மேலும் இது மிகவும் வெற்றிகரமான முயற்சி என்று கூறப்பட்டது. 2001 ஆம் ஆண்டில், போர்தியா இளைஞர்களின் கல்வி மற்றும் வளர்ச்சி இலக்காகக் கொண்ட மற்றொரு இயக்கம், *தூஸ்ரா தசக் என்பதைத்* தொடங்கியுள்ளது.  
தொடக்கக் கல்வியின் உலகளாவியமயமாக்கலை அடைய கட்டாயப்படுத்தப்பட்ட அரசாங்கத் திட்டமான அனைவருக்கும் இடைநிலைக் கல்வியுடன் கட்டாயக்கல்வி உரிமையின் விதிமுறைகள் மற்றும் உத்திகளை ஒத்திசைப்பதற்கான பரிந்துரைகளுடன் விரிவான அறிக்கையை சமர்ப்பிக்கும் கல்விக்கான உரிமை குழுவுக்கு இவர் தலைமை தாங்கினார், இதனால் செயல்பாட்டு ஒத்துழைப்புகள் அடையப்படுகிறது. சமுதாயத்தில் பெண்களின் பங்கு மற்றும் ஆரம்பக் கல்வியில் பெண்கள் பங்கேற்பது குறித்தும் இவர் குரல் கொடுத்தார்.
# அனில் போர்தியா

## விருதுகள் மற்றும் அங்கீகாரங்கள்

அனில் போர்தியாவுக்கு 2010 ஆம் ஆண்டில் பத்ம பூசண் விருது வழங்கப்பட்டது. புனித ஸ்டீபன் கல்லூரியில் இவரது ஆசிரியரான பேராசிரியர் முகமது அமினுடன், விருது பெற்றவர்களுக்கு ஒரு பாராட்டு விழாவாக கொண்டாடப்பட்டது.
# அராபிய மெய்யியல் கொள்கை

**அராபிய மெய்யியல் கொள்கை** என்பதை இசுலாமிய தத்துவம் என்பர். இது கிரேக்கத் தத்துவத் தொடர்பினால் விரைவாக வளர்ச்சியடைந்தது. இதில் நான்கு விதக் கொள்கைகள் காணப்படுகின்றன.
# அராபிய மெய்யியல் கொள்கை

## முத்தாஜல் கொள்கை

இதனை அறிவுக் கொள்கை (Rationalism) என்றும் கூறுவர். முகம்மதுநபி மக்காவிலிருந்து மதீனாவுக்குச் சென்றதை ஹெஜிரா என்பர். அது 622-ல் நிகழ்ந்தது. அதிலிருந்தே இசுலாமிய ஆண்டு தொடங்குகின்றது. அது தொடங்கி ஒரு நூற்றாண்டு ஆன பிறகே, இந்தக் கொள்கை ஏற்பட்டது. இதன் ஆதாரத் தத்துவங்கள் கடவுள் ஒருவரே என்பதும், அவர் நீதியுள்ளவர் என்பதுமாம். அவர் நிர்க்குணர். அவர் உளராந்தன்மையே அவருடைய குணங்கள் அனைத்தும் ஆகும். அவர் எல்லா மறிந்தவர்; எல்லா ஆற்றலும் பொருந்தியவர். இவ்விரண்டும், அவருடைய உளராந் தன்மையிலேயே அடங்கினவேயன்றி, வேறான குணங்கள் அல்ல. அவர் நீதியுள்ளவர். ஆதலால், கொடுமை என்பதே அவரிடம் இல்லை. கடவுள் மனிதனுக்குச் செயல் புரியும் சுதந்திரத்தை அளித்துளார். அதனால், மனிதன் தன்னுடைய செயல்களுக்குத் தானே பொறுப்பாளி. புண்ணியம் செய்தால் இன்பமும், பாவம் செய்தால் தண்டனையும் பெறுவான்.  
இந்தக் கொள்கையை ஏற்படுத்தியவர் **வாசில் பின் அட்டா** (இ.748). இதைப் பின்னர்த் தெளிவாக விளக்கியவர், அபுல் ஹுதாயில் அல்லாப் (இ. 840). இந்த அறிவுக் கொள்கையினர் கடவுளுடைய ஒருமையையும் நீதியையும் ஏற்றுக் கொள்வதால் ' அஹல் அத்தாஹித்வால் அதல்', அதாவது கடவுள் ஒருமையையும் நீதியையும் நம்புவோர் என்று, தங்களுக்குப் பெயர் வைத்துக்கொண்டார்கள். இன்னும் இவர்களுடைய மற்ற முக்கியக் கொள்கைகள், திருக்குர்ஆன் நித்தியமானது என்பதை மறுப்பதும், கடவுட் காட்சி கிடைக்க முடியாதது என்பதும் ஆகும். ஞானம் கடவுளுடைய குணம்; அது குர் ஆனில் வெளிப்படுகிறது.
# அராபிய மெய்யியல் கொள்கை

## அஷாரிக் கொள்கை

இக்கொள்கையை, இசுலாம் மதப்பற்றுக் கொள்கை என்பர். இது முத்தாஜல் கொள்கையை **எதிர்ப்பதற்காக** ஏற்பட்டது. இதனை ஏற்படுத்தியவர் அபுல் ஹாஸன் அல் அஷாரி. அவர் 40 வயது வரை முத் தாஜல் கொள்கையினராகவே யிருந்தார். ஆனால் நபி நாயகம் அவர்கள் அவருடைய கனவில் வந்து, குர்ஆனையும் நபி உபதேசங்களாகிய ஹதீதையும் பின்பற்றும்படி கூறியதாகவும், பிறகு அவர் முத்தாஜல் கொள்கையை எதிர்க்கத் தலைப்பட்டதாகவும் கூறுவர். அவர் நூற்றுக்கு மேற்பட்ட நூல்களை, எழுதினதாகச் சொல்வதுண்டு. கடவுள் அருளாலன்றி எதையும் அறியமுடியாது என்பதும், எந்த மதத்தையும் வெறும் அறிவை மட்டும் துணையாகக் கொண்டு அமைக்க முடியாது என்பதும், கடவுளுக்குக் குணமுண்டு என்ப தும் ஆகும்.
# அராபிய மெய்யியல் கொள்கை

## சூபிக்கொள்கை

இதனை அனுபூதி மார்க்கம் என்பர். இக் கொள்கை அழியா முத்தி பெறுவதற்காக மனத்தைத் தூய்மை செய்து கொள்ளவும், அறநெறியில் நிற்கவும், அகவாழ்வு புறவாழ்வு இரண்டையும் ஒழுங்கு செய்யவும் கற்பிக்கிறது. நித்திய முத்தியே அதன் குறிக்கோள்; ஆன்மாவைத் தூய்மை செய்வதே அதற்காக அது கூறும் நெறி. குர்ஆனில் கடவுள் கூறிய கட்டளைகளும், நபிநாயகம் அவர்கள் கூறியுள்ள கடமைகளும் அறிவுள்ள மக்கள் அனைவரும் மேற்கொள்ள வேண்டியவை என்று இந்த மார்க்கம் போதிக்கின்றது. முஸ்லிம்களுடைய உள்ளும் புறம்புமான வாழ்க்கையைத் திருத்திப் புனிதமாக்கும் இசுலாமிய மதக் கட்டுப்பாட்டு முறையே சூபிக் கொள்கை ஆகும்.ஆயினும் சூபிக் கொள்கையின் பொருள் முழுவதும் இவ்வளவேயன்று, இன்னுமுளது. அதற்கு மறைபொருளும் (Esoteric) உண்டு. அந்தப் பொருளில் கடவுளுக்கும் தனக்குமுள்ள உண்மையான உறவை அறிபவனே, சூபி ஆவான். இத்தகைய மறைபொருட் சூபிக் கொள்கையை, முதன் முதல் விளக்கியவர் எகிப்து நாட்டினரான **துன்நூன்** என்பவர் என்று, சூபிக் கொள்கையைப் பற்றி எழுதியுள்ள பாரசீக ஆசிரியர்களுள் ஒருவரான ஜாமி கூறுகிறார்.
# அரேபிய வரலாறு

, *அரப'யா*) முதலாம் செர்கஸ் , அகாமனிசியப் பேரரசு, சுமார் 480 கி.மு. ]]
**அரேபிய வரலாறு** அரேபியாவின் மிகப் பண்டைய வரலாற்றை மிகுதியாக அறிந்துகொள்ள இயலவில்லை. அரபு இலக்கியங்களில் கூறப்படும் பண்டைய வரலாறு பெரும்பாலும் கதையென்றே கொள்ளற்பாலது. 19 ஆம் நூற்றாண்டில் தோண்டி எடுக்கப்பட்ட பல கல்வெட் டுக்களிலிருந்து, 3000 ஆண்டுக்கு முன்பும் அந்நாட்டில் பல நாகரிக இராச்சியங்கள் தோன்றி அழிந்திருப்பது தெரியவருகிறது. கி. மு. 1200-650 வரை மினேயன் இராச்சியம் யெமன் பிரதேசத்தில் ஆண்டு வந்தது. இதற்குப் பிறகு ஆண்டது பெயன் இராச்சியம். பெயன் ஆட்சியில் கி. மு. 10-7 ஆம் நூற்றாண்டு வரை முகாரிபுகளும், கி. மு. 650-115 வரை சாபா அரசர்களும், பிறகு இம்யாரித்துக்களும் ஆண்டனர். கி. பி. முதல் சில நூற்றாண்டுகளில் அபிசீனியர்களுக் கும் அராபியர்களுக்கும் சமயச் சார்பான பூசல்கள் சில நிகழ்ந்தன.
# அரேபிய வரலாறு

## தென் அரேபியா

கி. பி. 6-ஆம் நூற்றாண்டில் பாரசீகர்கள் தென் அரேபியாவை வென்று, யெமன் பிரதேசத்தில் கவர்னர் ஒருவரை நியமித்தனர். அதே காலத்தில் அரேபியாவின் வடமேற்குப் பகுதியில் ஜப்னீடு என்னும் வமிசம் ஆண்டு வந்ததாகத் தெரிகிறது. இவர்கள் ஆண்டது காசன் என்னும் பிரதேசம். இவ்வரசர் களில் ஹரீது இபன்-ஜபாலா என்பவன் முக்கியமான வன். ஜஸ்டீனியன் என்னும் ரோமானியப் பேரரசன் ஹரீதை அராபியர்களுடைய மன்னன் என்று அங்கிகரித்தான். . கி. பி. 583-ல் ஹரீது இறந்தபிறகு, அந்த அரசு பலவாகச் சிதறிற்று. 5ஆம் நூற்றண்டிறுதியில் மத்திய அரேபியாவில் ஆகில்-அல்-முரார் என்பவனுடைய வமிசம் ஒன்று ஆண்டு வந்ததென்றும், ஒரு காலத்தில் அது மத்திய தென் அரேபியா முழுவதும் ஆண்டு வந்தது என்றும் தெரிகின்றது. இந்த பரம்பரைகளைத் தவிர வேறு ஒழுங்கான ஆட்சியொன்றும் அக்காலத்தில் அரேபியாவில் இல்லை.
# அரேபிய வரலாறு

## முகம்மது நபி

தென் அரேபியா, கிண்டாஹீரா, காசன் என்னும் நாடுகள் மட்டும் அமைதியான ஆட்சி நடத்தி வந்தன. அவ்வமயத்தில் தோன்றிய முகம்மது நபி சமயத்தையும், நாட்டுப்பற்றையும் ஒருங்கே வளர்க்க விரும்பினார். அவர் ஒரு பெரிய மதத்தை நிறுவியதோடு, அரேபியாவையும் ஒற்றுமைப்படுத்தினார். அவருக்கிருந்த பல அரசியல் பகைவர்களை வெல்லவேண்டியது அவசியமாயிருந்தமையால், அவரைப் பின்பற்றியவர்களும் படையமைப்பு முறையில் இயங்க வேண்டியதாயிற்று. 630-ல் மக்காவை முகம்மது கைப்பற்றினார். 632-ல் அவர் இறந்தபோது, அரேபியா ஐக்கியமடைந்த ஒரு நாடாக விளங்கிற்று.
முகம்மதுக்குப் பிறகு முதல் கலீபாவாக வந்தவர், அபுபக்கர் (632-634) என்பவர். இவன் சமயப்பற்று மிகுந்தவர். இவருக்குப் பிறகு வந்த உமர் (634644) பாரசீகர்களை வென்று, பஸ்ரா முதலிய நகரங்களை நிர்மாணித்தார். சில ஆண்டுகள் தமாஸ்கஸ், எருசலேம் ஆகிய நகரங்கள் அராபியர் வசமாயின. 640-ல் அராபியர்கள் எகிப்தின் மேல் படையெடுத்து, அலெக்சாந்திரியாவைக் கைப்பற்றி, கைரோ நகரை நிர்மாணித்தனர். அக்காலத்தில் பாரசீகம் முழுவதும், அரேபியாவிற்கு அடிப்ணிந்திருந்தது. உஸ்மான் (644-656) என்னும் கலீபா காலத்தில் ஆர்மீனியா, அனத்தோலியா, கார்த்தேஜ் முதலிய இடங்களை அராபியர் வென்றனர். 655-661-ல் அலி என்னும் கலீபா ஆண்டார். இவர் காலத்தில் நாட்டில் கலகம் உண்டாகிச் சிப்பின் (Siffin) என்னுமிடத்தில் நடந்த போரில், இவன் தோல்வியுற்று முடிதுறக்க வேண்டியதாயிற்று. அப்போது ஏற்பட்ட உமாயிது வமி சம் தமாஸ்கஸைத் தலைநகராகக் கொண்டு ஆளப்பட்டது
# அரேபிய வரலாறு

## உமாயிது வமிசம்

உமாயிது வமிச ஆட்சியின் முதற்பகுதியில் எப் போதும் நாட்டில் போரும் குழப்பமுமாகவே இருந்தது. உமாயிது வமிசம் கி. பி. 750 வரையில் ஆட்சி புரிந்தது!. இஸ்லாமியப் பேரரசு ஸ்பெயினிலிருந்து இந்தியா வரை பரவியிருந்ததாயினும், அரேபியா அப்பேரரசின் ஒரு மாகாணமாகவே இருந்துவந்தது. அன்றியும் 762-ல் அபுல் அப்பாஸ் என்பவன் கலீபாவாக ஆனவுடன் முஸ்லிம் பேரரசின் தலைநகரம் தமாஸ்களிலிருந்து பக்தாதிற்கு மாற்றப்பட்டது. அவனோடு அப்பாசிது பரம்பரை ஆளத் தொடங்கிற்று. 7ஆம் நூற்றாண்டின் தொடக்கத்தில் கார்மேத்தியர்கள் என்னும் ஒரு கூட்டத்தாரடைய கலகம் ஏற்பட்டது. அவர்கள் தலைவன் அபுதாகிர் என்பவன். அவன் இருந்தவரையில் அக்கலகக்காரர்கள் மத்திய, தென் அரேபியா முழுவதையும் வென்று ஆண்டனர். கி. பி. 985க்குப் பிறகு, அவர்களுடைய ஆட்சி ஒடுங்கி மறைந்தது. ஆயினும் அவர்களுடைய அதிகாரம், தென் அரேபியாவிலுள்ள பெதுவினர் கைக்கு மாறிற்று.
# அரேபிய வரலாறு

## கால வரலாறு

10ஆம் நூற்றாண்டில், அரேபியா சிறு நாடுகளாகப் பிரிந்து போயிற்று. மக்காவும் மதீனாவும் அரபுப் பிரபுக்கள் இருவரால் ஆளப்பட்டு வந்தன. அவர்கள் பக்தாதிலிருந்த கலீபாவின் மேலதிகாரத்தை ஏற்றுக்கொண்டனராயினும், சுயேச்சையாகவே இருந்தனர்.  
11ஆம் நூற்றாண்டில், அப்பாசிது கலீபாவையே தலைவராக அராபியர்கள் ஏற்றுக்கொண்டனர். இதற்கு அக்கலீபாவின் படைத் தலைவனான செல்ஜுக் மாலிஷா போரில் அடைந்த வெற்றிகளே காரணம். 16ஆம் நூற்றாண்டில் நாட்டின் பெரும்பகுதி துருக்கியின் ஆதிக்கத்தின்கீழ் வந்தது. 1633-ல் காசிம் என்னும் யெமன் பிரதேசப் பிரபு ஒருவன் துருக்கர்களை விரட்டிச் சுதேச ஆட்சியை நிறுவினான். அவ்வாட்சி 1871 வரையில் நடந்தது.  
18ஆம் நூற்றாண்டின் இடைப்பகுதியில் முகம்மது இபன் அப்துல் வாகாபு என்பவன் முகம்மது இபன்சவுத் என்னும் சிற்றரசனோடு சேர்ந்துகொண்டு, இசுலாமில் மிகுந்த நம்பிக்கையுள்ள வீரர்கள் சேர்ந்த, ஒரு பெரும் படையைத் திரட்டித் துருக்கியின் ஆதிக்கத்தை, எதிர்த்துப் போராடி, அராபிய ஐக்கியத்தை அமைத்தான்.  
1872-இல் துருக்கியின் உத்தரவின் மேல் எகிப்தியப் படைகள் அரேபியாவில் வந்து மக்கா முதலிய இடங்களைக் கைப்பற்றின. வா காபி இயக்கம் சில ஆண்டுகளில் மறைந்தது. ஆயினும் அரேபியாவில் தொடர்ந்திருந்து, அந்நாட்டை அடக்கியாள எகிப்தியர்களுக்கும் முடியவில்லை.  
1867-இல் இறந்தபின், இவன் மகன் அப்துல்லா ஐந்து ஆண்டு ஆண்டான். இவனுக்குப் பிறகு அந்நூற்றாண்டு இறுதிவரையில் ஆண்ட மன்னர்கள் காலத்தில், அரேபியாவில் அரசியல் குழப்பமே மிகுந்திருந்தது. இரசிய விவகாரங்களில் துருக்கி தலையிட்டுக் கொண்டிருந்ததால், அரேபியாவில் தனது ஆதிக்கத்தை நிலைநாட்ட முற்படவில்லை. அக்காலத்தில் முகம்மது இபன் இரசீத்து என்பவன் தன்னுடைய திறமையால் தன் அதிகாரத்தை அரேபியாவில் நிலைநாட்டிக் கொண்டான். அவன் ஆட்சியைப் பலரும் புகழ்ந்தனர்.  
1900-இல் வாகாபி இயக்கத்தை மறுபடியும் தொடங்க முயன்ற அப்துர் ரஹிமான் என்பவன் தோல்வியே கண்டான். அவனுடைய மக்களில் ஒருவனான இபன்சவுத் என்பவன் அராபிய வரலாற்றில் பெரும் புகழ் பெற்றவன். அவன் முதலில் ஒரு சிறு படையோடு கிளம்பி ரியாதைக் கைப்பற்றினான். அதன் பிறகு அவன் ஆட்சி விரைவில், அரேபியாவில் பரவிற்று. புகாரையாவில் நடந்த போரில் துருக்கர்களை அவன் முறியடித்தான்.  
1842-இல் பைசால் என்பவன் எகிப்திற்கு அரேபியாவிலிருந்த செல்வாக்கை யொழித்து, வாகாபி ஆட்சியை மறுபடியும் நிறுவினான்.இபன்சவுத் தற்கால அரேபியாவை இணைத்த பெருமையுடையவன். முதல் உலக யுத்தத்தில் அரேபியா இங்கிலாந்துக்கு உதவி புரிந்தது. சவுத் ஆட்சி புரியும் அரேபியாவிற்கு, சவுதி அரேபியா என்னும் பெயர் 1932-இல் ஏற்பட்டது.
# நிகில் கோசு

**நிகில் ஜோதி கோசு** (Nikhil Ghosh) (1918-1995) இவர் ஓர் இந்திய இசைக்கலைஞர், ஆசிரியர் மற்றும் எழுத்தாளர் ஆவார், கைம்முரசு இணைத் தாளக் கருவி வாசிக்கும் திறமையால் இவர் அறியப்பட்டார். உஸ்தாத் ஹபீஸ் அலிகான் விருதைப் பெற்றுள்ளார். இவரது பாணி தில்லி, அஜ்ரதா, பருகாபாத், இலக்னோ மற்றும் பஞ்சாப் கரானா இசையுடன் இணைந்ததாக அறியப்பட்டது. 1990 ஆம் ஆண்டில், இந்திய அரசு குடிமக்களின் மூன்றாவது உயரிய விருதான பத்ம பூசண் விருதை இவருக்கு வழங்கியது.
# நிகில் கோசு

## சுயசரிதை

நிகில் கோசு டிசம்பர் 28, 1918 அன்று பிரித்தானிய இந்தியாவின் கிழக்கு வங்காளத்தில் (இன்றைய வங்காளதேசம்) ஒரு சிறிய கிராமமான பரிசாலில் பிறந்தார். இவர் இந்துஸ்தானி இசையால் நன்கு அறியப்பட்ட புல்லாங்குழல் கலைஞர் பன்னலால் கோசுவின் தம்பியாவார். உள்ளூரில் அறியப்பட்ட சித்தார் கலைஞராக இருந்த இவரது தந்தை அக்சய் குமார் கோசுடமிருந்து ஆரம்பகாலத்தில் இசைப் பயிற்சி பெற்ற பிறகு, அகமது ஜான் திரக்வா, அமீர் உசேன் கான் மற்றும் ஞானன் பிரகாசு கோசு போன்ற பல பிரபல இசைக்கலைஞர்களின் கீழ் குரல் மற்றும் கைம்முரசு இணையில் பயிற்சி பெற்றார். ஃபயாஸ் கான், ஹபீஸ் அலி கான், அலாவுதீன் கான், ஓம்கார்நாத் தாக்கூர், படே குலாம் அலிகான், அமீர் கான், பன்னலால் கோசு, ரவிசங்கர், அலி அக்பர் கான், விலாயாத் கான், பீம்சென் ஜோஷி, நிகில் பானர்ஜி ஆகியோர் அடங்கிய இவரது காலத்தின் குறிப்பிடத்தக்க இசைக்கலைஞர்கள், வசந்த் ராய், பண்டிட் ஜஸ்ராஜ், அம்ஜத் அலிகான் மற்றும் சிவ்குமார் சர்மா போன்ற புகழ் பெற்ற கலைஞர்களுடன் மேடையில் பல நிகழ்ச்சிகளையும் நிகழ்த்தியுள்ளார். இவர் தனது மகன்களான நயன் கோசு மற்றும் துருபா கோசு ஆகியோரை முறையே கைம்முரசு இணை மற்றும் சாரங்கி வாசிக்க கற்றுக் கொடுத்தார். குரல் பாடகரான இவரது மகள் துலிகா கோசுக்கும் பயிற்சி அளித்தார். இவர்கள் அனைவரும் பள்ளியில் கற்பித்தல் பணியில் இவருக்கு உதவுகிறார்கள்.  
கோசு இந்தியாவிலும் வெளிநாட்டிலும் பல நிகழ்ச்சிகளை நிகழ்த்தியுள்ளார். ஆல்டர்பர்க் (1958), எடின்பர்க் (1958), பிராட்டிஸ்லாவா (1980, 1982), ஹெல்சின்கி (1985), ரோம் (1985), ஏதென்ஸ் (1985) மற்றும் 1978 இல் பாரிஸ் யுனெஸ்கோவில் இசை விழாக்களில் தனி இசை நிகழ்ச்சிகளை இவர் நிகழ்த்தியுள்ளார் . பல பல்கலைக்கழகங்களில் வருகை ஆசிரியராகவும் பணியாற்றினார். வழக்கமான இசைக் குறியீட்டு முறைமையில் மேம்பாடுகளைச் செய்த இவர், தனது அமைப்பை விவரிக்கும் இராகம் மற்றும் தாளத்தின் அடிப்படைகள்: ஒரு புதிய அமைப்பு குறியீட்டுடன் என்ற ஒரு புத்தகத்தை எழுதியுள்ளார்.  
1990 ஆம் ஆண்டில் இந்திய அரசு இவருக்கு பத்ம பூசண் விருது வழங்கி கௌரவித்தது. மேலும் இவர் 1995 இல் *உஸ்தாத் ஹபீஸ் அலிகான் விருதைப்* பெற்றுள்ளார். 1955 இல் இவருக்கு உஷா நயம்பள்ளி என்பவருடன் திருமணம் நடைபெற்றது. இவர் 1995 மார்ச் 3, அன்று தனது 76 வயதில்இறந்தார்.
# கல்பசார் அணைக்கட்டு

அரேபிய கடலில் குஜராத்தின் வரைபடத்தின் வலது-கீழ்-மையத்தில் உள்ளது. ]]
**கல்பசார் திட்டம்** (Kalpasar Project) இந்தியாவின் குஜராத் மாநிலத்தில் கடற்கரையோரத்தில் அமையவுள்ள நன்னீர் நீர்த்தேக்கம் ஆகும். இந்த அணையானது கம்பாத் வளைகுடாவின் குறுக்காக 30 கி. மீ நீளத்திற்கு கட்டப்பட திட்டமிடப்பட்டு வருகிறது. இந்த அணை கட்டப்படுவதன் நோக்கம் நீர்ப்பாசனம், குடிநீர் தேவைகள், தொழிற்துறை பயன்பாடு ஆகியவை ஆகும். 30 கி.மீ. நீளமுள்ள இந்தக் கடல் அணை திட்டத்தில், குஜராத்தின் செளராஷ்டிர பிராந்தியத்தின் ஆறுகளான, நருமதை, மாகி, தாதர், சபர்மதி, லிம்ப்டி பாகோவா, மற்றும் இரண்டு சிறிய ஆறுகளில் ஓடி வரும் சராசரி ஆண்டு மழைநீர் ஓட்டத்தில் 25 விழுக்காட்டினை கணக்கிட்டு 10,000 மில்லியன் கன மீட்டர் நன்னீரை சேமிக்கும் நோக்கில் அமையவுள்ளது. அணைக்கு மேல் 10 வழிச் சாலை இணைப்பு அமைக்கப்படும், இது சவுராஷ்டிராவிற்கும் தெற்கு குஜராத்துக்கும் இடையிலான தூரத்தை வெகுவாகக் குறைக்கும். கடல் சூழலில் உலகின் மிகப்பெரிய நன்னீர் ஏரியை உருவாக்கும் இந்த திட்டத்திற்கு, அலை மின் உற்பத்தி நிலையத்தின் கட்டுமான செலவினைத் தவிர்த்து 90,000 கோடி ரூபாய் அல்லது 12.75 பில்லியன் அமெரிக்க டாலர் (2015-16 மதிப்பீடுகள் 8% வருடாந்திர பணவீக்கத்துடன்) செலவாகும். இந்தத் திட்டமானது கல்பசார் அணைக்கட்டின் கட்டுமானம் மற்றும் நர்மதா ஆற்றில் மற்றொரு பட்புத் தடுப்பணை, அத்துடன் இரண்டையும் இணைக்கும் கால்வாய் ஆகியவற்றை நிர்மாணிக்கும் திட்டமாக உள்ளது.  
2004 ஆம் ஆண்டில் உறுதியான நிலைப்பாட்டுடன் இதற்கான செலவினம் தொடங்கியது. 2018 ஆம் ஆண்டில் இத்திட்டத்திற்கான சாத்தியக்கூறு தொடர்பான ஆய்வுகள் மேற்கொள்ள 250 கோடி ரூபாய் பல்வேறு சாத்தியக்கூறு ஆய்வுகள் மற்றும் செலவிடப்பட்டுள்ளது. 2019 ஆம் ஆண்டு சூலை மாதத்திற்குள், சுற்றுச்சூழல், சூழலியல், சமூக மற்றும் நிதி பாதிப்பு போன்றவற்றுக்கான 43 சாத்தியக்கூறு ஆய்வுகளில் 25 முடிந்துள்ளது; மேலும் 8 பணிகள் நடந்து கொண்டிருந்தன; மீதமுள்ள 10 கணக்கெடுப்புகளை முடிக்க 3 முதல் 5 ஆண்டுகள் (2021-2023) ஆகலாம். விரிவான திட்ட அறிக்கையானது 2018 ஆம் ஆண்டு இறுதிக்குள் முடிக்க திட்டமிடப்பட்டது. இந்த திட்டம் சாத்தியமானதாகக் கண்டறியப்பட்டால், தற்போது நடைபெற்று வரும் 3 முதல் 5 ஆண்டு கால அளவிலான கட்டுமானத்திற்கு முந்தைய சாத்தியக்கூறு ஆய்வுகள் உட்பட திட்டப்பணிகள் முடிய இன்னும் 20 ஆண்டுகள் (2035-38 க்குள்) தேவைப்படலாம். 2018 ஆம் ஆண்டு நிலவரப்படி, கல்பசார் அணைக்கு சுற்றுச்சூழலியல் அல்லது பிற துறைகளின் அனுமதிகள் எதுவும் பெறப்படவில்லை. இதற்கிடையில், திட்டத்தின் ஒரு சிறிய அங்கமான பதுத் தடுப்பணையின் கட்டுமானம் 2020 முதல் தொடங்க உள்ளது.  
சேமிப்புத் திறன் மற்றும் தடுப்பணைகள் இல்லாததால் நர்மதா ஆற்றில் இருந்து மட்டும் ஆண்டுதோறும் 30,000 எம்.சி.எம் நீர் கடலுக்குள் பாய்கிறது, இதனால் கல்பசார் திட்டத்தை விரைவுபடுத்த குஜராத்தின் நீர் கொள்கையை மறுஆய்வு செய்ய நிபுணர்கள் அழைப்பு விடுத்துள்ளனர்.
# கல்பசார் அணைக்கட்டு

## பின்னணி

### சொற்பிறப்பு

*கல்பசார்* என்றால் அனைத்து விருப்பங்களையும் பூர்த்தி செய்யும் ஏரி என்று பொருள். இந்து புராண ' கல்ப வ்ரிக்ஷா ' ( தேவநாகரி : कल्पवृक्ष) என்பதிலிருந்து தோன்றிய சொல் - விருப்பங்களை நிறைவேற்றும் மரம்.
# கல்பசார் அணைக்கட்டு

## பின்னணி

### வரலாறு

கம்பாத் வளைகுடா 1975 ஆம் ஆண்டில் யுஎன்டிபி நிபுணர் திரு எரிக் வில்சனால் அலை மின் உற்பத்திக்கான ஒரு நம்பிக்கைக்குரிய தளமாக அடையாளம் காணப்பட்டது. அடுத்தடுத்த அரசாங்கங்கள் ஒரு திட்டத்தின் சாத்தியத்தை விரிவாக முன்வைத்தன. இத்திட்டத்தினை தனது மனதில் கருக்கொண்ட தொலைநோக்கு பார்வையாளர் டாக்டர் அனில் கேன் என்பவரால் கல்பசார் திட்டம் என்று பெயரிடப்பட்டது, அவர் 80 களில் இதை ஒரு சாத்தியமான திட்டமாகக் கருதினார். 1988-89 ஆம் ஆண்டில் கம்பாட் வளைகுடா முழுவதும் அணைக்கு ஒரு முன்னீட்டாய்வு அறிக்கை தயாரிக்கப்பட்டது. பலமான அடித்தளத்தை நிறுவுவதன் மூலம், வளைகுடாவை மூடுவது தொழில்நுட்ப ரீதியாக சாத்தியமானது என்று அறிக்கை முடிவு செய்தது. ஆய்வுகள் இன்னும் நடந்து கொண்டிருக்கின்ற நிலையில், முன்மொழியப்பட்ட அணையின் நீளம் குறைக்கப்பட்டு கடலலை ஆற்றல் உற்பத்தி நிலைய கட்டுமானத் திட்டம் கைவிடப்படுகிறது. திட்டத்தின் செலவு (2017 ஆம் ஆண்டு நிலையில்) 90,000 கோடி என்று மதிப்பிடப்பட்டிருக்கிறது. சாத்தியமானது என்று அங்கீகரிக்கப்பட்டால் இந்த திட்டம் முடிவடைய 20 ஆண்டுகள் ஆகலாம் என்று தெரிவிக்கப்படுகிறது.